Apparatspott – Gerangel in Ruum un Tied
Apparatspott – Gerangel in Ruum un Tied is de twete Film ut de plattdüütsche Apparatspott-Reeg vun de Filmemokers ut Sulingen.

Nadem de eerste Film De Apparatspott – Ick heep keene Lust mehr hier ünnen good ankamen weer, hebbt de Filmemokers 2003 anfungen den tweten Deel to dreihn, nu al mit veel profeschonellere Utrüstung. Disse Film dee nu al 40.000 Euro kösten.

De Film harr sien Premier in Deefholt un is ok op de Nordische Filmdaag 2003 in Lübeck opföhrt worrn.

Wat passeert 

De Plengonen hebbt de ganzen Beervörräät plünnert. Nu steiht dat Sulinger Schützenfest vör de Döör un dat Beer fehlt. De Apparatspott mutt los un wat doon. Den Käptn verschlägt dat op den Planet Rollrich II un de Kru mutt toglieks den Kampf mit de Plengonen opnehmen.

Böker 
 Falko Weerts: De Apparatspott. Die Schience-Fiction Story der Sulinger filmemoker. Weerts-Verlag, Weyhe 2007; ISBN 978-3-940807-01-4; 120 S. m. veelen Billers

Weblenken 

 Websteed to’n Film (hoochdüütsch)

Film
Film ut dat Johr 2003
Plattdüütsch
Parodie
Science-Fiction